Na temelju članka 49. Zakona o predškolskom odgoju i obrazovanju (“Narodne novine” broj 10/97, 107/07, 94/13, 98/19, 57/22, 101/23) i članka  29. Statuta Općine Cerna (''Službeni vjesnik“ Vukovarsko-srijemske županije broj 13/09, 2/13, 24/14, 8/18 i 4/21), Općinsko vijeće Općine Cerna, na 30. sjednici održanoj dana --. -- 2025. godine, donosi

ODLUKU
O UPISU I FINANCIRANJU PROGRAMA 
DJEČJEG VRTIĆA HLAPIĆ CERNA

Članak 1.

Dječji vrtića Hlapić Cerna upisuje djecu pedagošku godinu 2024/2025 od treće godine života djeteta do polaska u osnovnu školu u:
-redovite cjelodnevne i poludnevne programe njege, odgoja i obrazovanja, zdravstvene zaštite, prehrane i socijalne skrbi, koji su prilagođeni razvojnim potrebama djece, te njihovim mogućnostima i sposobnostima, a usklađeni s radnim vremenom zaposlenih roditelja.
U pedagošku godinu 2024./2025. Obaviti će se upisi djece radne i predškolske dobi u sljedeće programe: 
1.	Četiri mješovite skupine za djecu od treće do sedme godine života
•	Redoviti 10-satni program
•	Redoviti 5/6 satni program s ručkom
•	Program predškole

 Članak 2.

U redoviti programe vrtić upisuje djecu do punog kapacitete sukladno Državnom pedagoškom standardu. 
Mjerila za sudjelovanje roditelja u cijeni programa

Članak 3.

Sredstva za javne potrebe u djelatnosti predškolskog odgoja na području općine Cerna osiguravaju se: 
-	iz proračuna Općina Cerna, 
-	iz državnog proračuna
-	iz drugih izvora 
                                          Članak 4.

Pravo na sufinanciranje ekonomske cijene dječjeg vrtića, sukladno odredbama ove Odluke, može se ostvariti ako su kumulativno ostvareni sljedeći uvjeti:
-	dijete ima prebivalište na području Općine Cerna,
-	roditelj sa kojim dijete živi imaju prebivalište na području Općine Cerna.

Financiranje programa Dječjeg vrtića čiji je osnivač Općina Cerna
                                          Članak 5.

Ekonomsku cijenu programa Dječjeg vrtića Hlapić Cerna utvrđuje općinski načelnik Općine Cerna na prijedlog Upravnog vijeća, sukladno Državnom pedagoškom standardu predškolskog odgoja i naobrazbe.
Općina Cerna financirati će u cijelosti boravak djece s prebivalištem na području općine Cerna upisane u Dječji vrtiću Hlapić Cerna. 
•	Redoviti 10-satni program – 0,00 eura
•	Redoviti 5/6 satni program s ručkom – 0,00 eura
•	Program predškole – 0,00 eura
                                   
Sufinanciranje programa Dječjeg vrtića drugih osnivača
Članak 6.
Općina Cerna, u slučaju popunjenosti Dječjeg vrtića Hlapić Cerna za djecu s prebivalištem na području općine Cerna, sufinancira ekonomsku cijenu redovitih programa dječjih vrtića drugih osnivača. 
Sufinanciranje se odobrava se za cjelodnevni boravak u visini od 150 eura, a za poludnevni 75 eura utvrđene ekonomske cijene po djetetu.
Uvjete sufinanciranja (ekonomsku cijenu, rok i način dostave računa, dokumentacija koja se dostavlja uz račun i dr.) uređuju Općina Cerna i osnivač dječjeg vrtića ugovorom.             
Način upisa i ostvarivanje prednosti upisa djeteta u program

Članak 7.
Upis djece u programe dječjeg vrtića provodi se prema Odluci o upisu i financiranja programa što ga za svaku pedagošku godinu donosi Upravno vijeće Dječjeg vrtića Hlapić Cerna uz prethodnu suglasnost Općinskog vijeća Općine Cerna. 
Zahtjevi za upis se podnose i rješavaju sukladno odredbama Pravilnika o upisu djece u Dječji vrtić Hlapić Cerna. Ukoliko Vrtić bude u mogućnosti upisati svu prijavljenu djecu neće se primjenjivati metoda bodovanja za ostvarivanje prednosti pri upisu. 
U slučaju da nakon provedenog upisa ostane slobodnih mjesta prema Planu upisa, upisi će se tijekom pedagoške godine vršiti prema redoslijedu zaprimljenih zahtjeva do popunjenja kapaciteta. 
Prednost upisa imaju djeca s područja Općine Cerna, što znači da će Povjerenstvo za upis najprije na ljestvici poretka rangirati djecu sa područja Općine Cerna.
Ukoliko se sva prijavljena djeca ne mogu upisati, primjenjivat će se metoda bodovanja kojom se za svaku utvrđenu prednost, ostvaruje određen broj bodova, uz prilaganje odgovarajuće dokumentacije kojom se pojedina prednost dokazuje:
•	za roditelja invalida Domovinskog rata – 5 bodova
•	djeca iz obitelji s troje ili više djece (za treće i svako sljedeće dijete do 15 godina starosti) - 2 boda
•	djeca zaposlenih roditelja
 - jedan zaposleni roditelj – 25 bodova
 - oba zaposlena roditelja – 60 bodova
 - zaposleni samohrani roditelj / zaposleni roditelj jednoroditeljskih obitelji – 60 bodova
•	djeca s teškoćama u razvoju -5 bodova
•	djeca s invaliditetom - 10 bodova
•	djeca samohranih roditelja – 5 bodova
•	djeca jednoroditeljskih obitelji – 5 bodova
•	dijete čiji je roditelj redovan student – 5 bodova
•	djeca osoba s invaliditetom upisanih u Hrvatski registar osoba s invaliditetom – 10 bodova
•	djeca koja su ostvarila pravo na socijalnu uslugu smještaja u udomiteljskim obiteljima – 5 bodova
•	te djeca roditelja koji primaju doplatak za djecu ili roditelja korisnika zajamčene minimalne naknade – 5 bodova

     Članak 8.

Ukoliko više djece ostvari jednak broj bodova, prednost pri upisu utvrđuje Povjerenstvo za upis djece dječjeg vrtića pri čemu pravo prvenstva upisa ima dijete koje je starije prema datumu rođenja. 	

Zaključivanje ugovora i naplata programa 
      Članak 9.

Vrtić s roditeljima/korisnicima usluga redovitog cjelodnevnog desetosatnog programa zaključuje ugovor o pružanju usluga na neodređeno.
Ugovorom se definiraju prava i obveze ugovornih strana, mjesečni iznos cijene usluge koju podmiruje roditelj/korisnik usluge, rokovi plaćanja, prava i obveze ugovornih strana u slučaju nepridržavanja odredbi ugovora.
Roditelj/skrbnik može raskinuti ugovor podnošenjem zahtjeva za ispis najmanje 30 dana prije ispisa.
Otkazni rok je sedam dana od dana raskida ugovora.

Prijelazne i završne odredbe

                                      Članak 10.
 Ova Odluka stupa na snagu osmog dana od dana objave u “Službenom vjesniku” Vukovarsko-srijemske županije.

REPUBLIKA HRVATSKA
VUKOVARSKO-SRIJEMSKA ŽUPANIJA
OPĆISNKO VIJEĆE

KLASA: 
URBROJ: 
Cerna, --.-.2025.

PREDSJEDNIK OPĆINKOG VIJEĆA:                                                                                             Mario Kesegić, mag.ing.mech